《京口与友生话别》
唐代·陆龟蒙

共是悲秋客，相逢恨不堪。雁频辞蓟北，人尚在江南。

名利机初辞，樵渔事先谙。松门穿戴寺，荷径绕秦潭。

绳检真难束，疏慵却易耽。枕当高树稳，茶试远泉甘。

架上经唯一，尊前雅只三。风云劳梦想，天地人醺酣。

历自尧阶数，书因禹穴探。御龙虽世禄，下马亦清谭。

国计徒盈策，家储不满甔.断帘从燕出，頫弁请人簪。

木坠凉来叶，山横霁后岚。竹窗深窈窕，苔洞绿龛弇.

积行依颜子，和光则老聃。杖诚为虎节，披信作鲛函。

养鹭看窥沼，寻僧助结庵。功名思马援，歌唱咽羊昙。

乞食羞孤凤，无衣羡八蚕。系帆留宿客，吟句任羸骖。

宠鹤空无卫，占乌未见gm.香还须是桂，青会出于蓝。

蜀酒时倾瓿，吴虾遍辞坩。玉封千挺藕，霜闭一筒柑。

惜佩终邀祸，辞环好激贪。宗溟虽畎浍，成厦必楩楠。

碧玉雕琴荐，黄金饰剑镡。烟缘莎砌引，水为药畦担。

博物君能继，多才我尚惭。别离犹得在，秋鬓未鬖鬖.

作者简介：陆龟蒙（？～公元881年），唐代农学家、文学家，字鲁望，别号天随子、江湖散人、甫里先生，江苏吴县人。曾任湖州、苏州刺史幕僚，后隐居松江甫里，编著有《甫里先生文集》等。 他的小品文主要收在《笠泽丛书》中，现实针对性强，议论也颇精切，如《野庙碑》、《记稻鼠》等。陆龟蒙与皮日休交友，世称“皮陆”，诗以写景咏物为多。